pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พ.ร.ก.การทำงานของคนต่างด้าว บริหารแรงงานอย่างเป็นระบบ
วันศุกร์ที่ 21 กรกฎาคม 2560
พ.ร.ก.การทํางานของคนต่างด้าว บริหารแรงงานอย่างเป็นระบบ
รัฐบาลออกกฎหมายเพื่อแก้ปัญหาการเข้ามาเพื่อทํางานอย่างผิดกฎหมายของแรงงานต่างด้าว ซึ่งเป็นส่วนหนึ่งในมาตรการป้องกันการค้ามนุษย์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการจัดระเบียบแรงงานต่างด้าว โดยออกพ.ร.ก.การบริหารจัดการการทํางานของคนต่างด้าว พ.ศ. 2560 ให้ครอบคลุมการบริหารจัดการแรงงานต่างด้าวทั้งระบบ เป็นกลไกสําคัญในการป้องกันและแก้ปัญหาการค้ามนุษย์ เช่น เพิ่มโทษปรับนายจ้างใช้แรงงานผิดกฎหมายอัตราสูงสุดถึง 8 แสนบาท เนื่องจากที่ผ่านมาผู้ประกอบการมักละเลยไม่ปฏิบัติตามกฎหมาย ไม่จดทะเบียนแรงงานให้ถูกต้อง ส่งผลให้การดูแลแรงงานต่างชาติไม่เป็นไปตามมาตรฐานสากล ขาดการยอมรับจากต่างประเทศ โดยรัฐบาลยืนยันถึงหลักมนุษยธรรมและศักดิ์ศรีความเป็นมนุษย์อย่างเท่าเทียมกัน หากผู้ประกอบการต้องการใช้แรงงานต่างด้าวที่ถูกต้องตามกฎหมายสามารถติดต่อได้ที่สนง.จัดหางานจังหวัดหรือสนง.เขตใน กทม. หรือโทร.สายด่วน 1694
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เผยผู้ป่วยโรคโควิด-19 ชายมีอัตราป่วยตายมากกว่าหญิง 4 เท่า แนะดูแลสุขภาพอนามัย
วันศุกร์ที่ 17 เมษายน 2563
สธ.เผยผู้ป่วยโรคโควิด-19 ชายมีอัตราป่วยตายมากกว่าหญิง 4 เท่า แนะดูแลสุขภาพอนามัย
กระทรวงสาธารณสุข เผยโรคติดเชื้อไวรัสโคโรนา 2019 ในประเทศไทย ผู้ชายมีอัตราป่วยตายมากกว่าหญิง 4 เท่า แนะดูแลสุขภาพอนามัย สวมหน้ากากผ้าหรือหน้ากากอนามัย หมั่นล้างมือบ่อยๆ หลีกเลี่ยงไปในพื้นที่เสี่ยง เว้นระยะห่างทางสังคม ระวังตนเองไม่ให้ป่วย
วันนี้ (17 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป เปิดเผยว่า สถานการณ์โรคติดเชื้อไวรัสโคโรนา 2019 (โควิด-19) ในประเทศไทย ตั้งแต่ 4 มกราคม – 17 เมษายน 2563 มีผู้ป่วย 2,700 รายเสียชีวิต 47 รายคิดเป็นอัตราป่วยตายร้อยละ 1.7 ต่ํากว่าอัตราป่วยตายของทั่วโลกซึ่งอยู่ที่ร้อยละ 6 ถึง 4 เท่า และพบว่าเพศชายมีอัตราป่วยตายมากกว่าเพศหญิง 4 เท่า เนื่องจากมีพฤติกรรมเสี่ยงมากกว่า ผู้เสียชีวิตส่วนใหญ่มีโรคประจําตัว ได้แก่ โรคเบาหวาน ความดันโลหิตสูง ไขมันในเลือดสูง โรคหัวใจ ไต ภาวะอ้วน เป็นต้น แต่บางรายไม่มีโรคประจําตัว ดังนั้นทุกคนจึงไม่ควรประมาท
นายแพทย์โสภณกล่าวต่อว่า ขอให้ประชาชนดูแลสุขภาพอนามัยของตนเอง ปฏิบัติตามคําแนะนําของ กระทรวงสาธารณสุขอย่างเคร่งครัด ได้แก่ การสวมหน้ากากผ้าหรือหน้ากากอนามัย หมั่นล้างมือบ่อยๆ หลีกเลี่ยงไปในพื้นที่เสี่ยง และเว้นระยะห่างทางสังคม หากปฏิบัติได้จะช่วยลดโอกาสการแพร่เชื้อได้เป็นอย่างดี โดยเฉพาะกับผู้สูงอายุซึ่งเป็นกลุ่มเสี่ยงที่มีโอกาสเสียชีวิตได้ง่าย จากสถิติพบว่า กลุ่มผู้สูงอายุที่มีอายุมากกว่า 70 ปี มีอัตราป่วยตายถึงร้อยละ 12.1จึงเป็นกลุ่มที่ต้องได้รับการปกป้องให้ปลอดภัย อย่างไรก็ตามวิธีป้องกันการติดเชื้อโควิด-19 ที่ดีที่สุดคือ ต้องระวังตนเองไม่ให้ป่วย
สําหรับตัวเลขการติดเชื้อโควิด-19 ของบุคลากรทางการแพทย์ในประเทศ ข้อมูล ณ วันที่ 14 เมษายน 2563 พบ 99 ราย เพศหญิง 71 ราย และเพศชาย 28 ราย โดยพบความเสี่ยงในการติดเชื้อ 2 รูปแบบคือ การติดเชื้อขณะปฏิบัติหน้าที่ในโรงพยาบาล จากการให้การดูแลและรักษาผู้ป่วย ร้อยละ 73.68 สัมผัสเพื่อนร่วมงานที่ติดเชื้อในโรงพยาบาล ร้อยละ15.7 ซักประวัติและคัดกรองผู้ป่วยร้อยละ 2.63 อีกร้อยละ 3 ติดจากการปฏิบัติงานไม่สามารถระบุได้ชัดเจน และการติดเชื้อในขณะใช้ชีวิตประจําวันทั่วไป ดังนั้นสิ่งสําคัญที่บุคลากรทางการแพทย์ต้องปฏิบัตินอกจากป้องกันตนเองในขณะปฏิบัติงานแล้ว ควรป้องกันขณะดําเนินชีวิตประจําวัน เช่น สวมหน้ากากอนามัยหรือหน้ากากผ้า หมั่นล้างมือและรักษาระยะห่างกับผู้อื่น และขอความร่วมมือประชาชนให้แจ้งข้อมูลหรือประวัติความเสี่ยง ซึ่งมีความสําคัญที่จะช่วยลดโอกาสการแพร่กระจายเชื้อสู่บุคลากรทางการแพทย์
************************* 17 เมษายน 2563
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ กล่าวเปิดงานสัมมนาวิชาการ โครงการ Thammasat - Nava Nakorn Smart City : Knowledge Sharing Session
วันศุกร์ที่ 14 กุมภาพันธ์ 2563
ปลัดกระทรวงดิจิทัลฯ กล่าวเปิดงานสัมมนาวิชาการ โครงการ Thammasat - Nava Nakorn Smart City : Knowledge Sharing Session
ปลัดกระทรวงดิจิทัลฯ กล่าวเปิดงานสัมมนาวิชาการ โครงการ Thammasat - Nava Nakorn Smart City : Knowledge Sharing Session
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวเปิดงานสัมมนาวิชาการ Thammasat - Nava Nakorn Smart City: Knowledge Sharing Session โดยมี รศ.เกศินี วิทูรชาติ อธิการบดีมหาวิทยาลัยธรรมศาสตร์ พร้อมด้วยผู้แทนจาก Harvard University และบริษัทเอกชนที่ร่วมโครงการฯ ให้การต้อนรับและร่วมฟังบรรยาย ณ มหาวิทยาลัยธรรมศาสตร์รังสิต เมื่อวันที่ 13 กุมภาพันธ์ 2563 สําหรับโครงการ Thammasat - Nava Nakorn Smart City เป็นความร่วมมือระหว่าง ธรรมศาสตร์ กับ Harvard University และบริษัทเอกชนในพื้นที่ใกล้เคียง ได้ลงนามบันทึกข้อตกลง (MOU) ร่วมกัน มุ่งสร้างองค์ความรู้สู่การพัฒนาเมืองอัจฉริยะ พื้นที่รังสิต-นวนคร ให้เป็น Smart City เพื่อเป็นต้นแบบของประเทศไทย หลังจากนี้ธรรมศาสตร์จะประสานความร่วมมือไปยังรัฐบาล เชิญรัฐมนตรีกระทรวงที่เกี่ยวข้องและเห็นความสําคัญโครงการนี้มาพูดคุยกัน เพื่อประโยชน์กับประชาชนอย่างแท้จริง โดยคาดว่าต้นแบบจะแล้วเสร็จภายในกลางปี 2563
******************
รัฐบาลไทย-ข่าวทำเนียบรัฐบาล-​“อำเภอขุนหาญ” แบบอย่างความสำเร็จในการพัฒนาคุณภาพชีวิตด้วยกลไก พชอ.
วันอาทิตย์ที่ 12 พฤศจิกายน 2560
​“อําเภอขุนหาญ” แบบอย่างความสําเร็จในการพัฒนาคุณภาพชีวิตด้วยกลไก พชอ.
คณะกรรมการพัฒนาคุณภาพชีวิตระดับอําเภอขุนหาญ จังหวัดศรีสะเกษ ประสบความสําเร็จแก้ไขปัญหาของชุมชน ทั้งเรื่อง สิ่งแวดล้อม สุขาภิบาลอาหาร โรคพยาธิใบไม้ในตับ เป็นแบบอย่างที่ดีให้กับคณะกรรมการพัฒนาคุณภาพชีวิตระดับอําเภออื่นๆ กําหนดจัดตั้งให้ครบทุกอําเภอภายในปีนี
นายแพทย์ยงยศ ธรรมวุฒิ นายแพทย์ทรงคุณวุฒิ กระทรวงสาธารณสุข เปิดเผยว่า ตามที่ ครม. มีมติเห็นชอบให้มี "คณะกรรมการพัฒนาคุณภาพชีวิตระดับอําเภอ" (พชอ.) ขึ้นทุกอําเภอ เพื่อยกระดับคุณภาพชีวิตของประชาชนในทุกอําเภอ เน้นการทํางานแบบบูรณาการของหน่วยงานภาครัฐ ภาคเอกชน และภาคประชาชน” โดยให้ความสําคัญกับการพัฒนาศักยภาพของบุคคล ครอบครัว และชุมชน “ใช้พื้นที่เป็นฐาน ประชาชนเป็นศูนย์กลาง” ดําเนินงานในรูปแบบของคณะกรรมการ มี นายอําเภอ เป็นประธาน สาธารณสุขอําเภอ เป็นเลขานุการ ประชาชน/องค์การปกครองส่วนท้องถิ่น/หน่วยงานภาคเอกชนและตัวแทนภาครัฐ ร่วมเป็นคณะกรรมการ อําเภอละไม่เกิน 21 คน โดยร่วมกันแก้ไขปัญหาตามสภาพของพื้นที่ เช่น โรคติดต่อ สุขาภิบาลอาหาร หาบเร่แผงลอย ผู้ป่วยติดเตียง ผู้พิการ เด็ก อุบัติเหตุ ยาเสพติด และปัญหาสิ่งแวดล้อม เป็นต้น
นายแพทย์ยงยศ กล่าวเพิ่มเติมว่า จากการดําเนินงานใน 1 ปีที่ผ่านมา พบว่าคณะกรรมการพัฒนาคุณภาพชีวิต ระดับอําเภอ ที่อําเภอขุนหาญ จังหวัดศรีสะเกษ ได้ร่วมแก้ไขปัญหาการจัดการสิ่งแวดล้อม ปัญหาขยะที่มีมากและเป็นแหล่งสะสมเชื้อโรค เป็นแหล่งเพาะพันธุ์ยุงลาย นํามาซึ่งโรคไข้เลือดออก ทางคณะกรรมการฯ ได้ลงพื้นที่เพื่อ ทําความเข้าใจปัญหาของชุมชน และผู้นําในพื้นที่ ทุกคนเห็นปัญหาร่วมกันว่าปัญหาขยะที่เกิดขึ้นมีสาเหตุมาจากคนในชุมชนที่มีมากถึง 7 ตันต่อวัน จึงแก้ปัญหาโดยส่งเสริมให้คนในชุมชนคัดแยกขยะ ขยะพิษ ขยะอินทรีย์ ทําน้ําหมักชีวภาพ มีการจัดตั้งธนาคารขยะ สร้างอาชีพ สร้างรายได้ให้กับคนในชุมชน ผลจากการบริหารจัดการขยะ ทําให้จํานวนขยะลดลง โรคไข้เลือดออกลดลง จากการบริหารจัดการสิ่งแวดล้อมที่ดี ยังผลให้เกิดโครงการใหม่ คือ การรณรงค์ไม่บริโภคของดิบ “ส้มตําปลาร้าสุก” แก้ไขปัญหาเรื่องโรคพยาธิใบไม้ในตับของประชาชนในพื้นที่อําเภอขุนหาญ  แต่เดิมที่นิยมบริโภคปลาร้าดิบ ทําให้พบผู้ป่วยเป็นโรคพยาธิใบไม้ในตับ 93 ราย จากประชาชน 100 คน หลังจากที่มีหน่วยงานลงมาให้ความรู้ สร้างความเข้าใจให้กับประชาชนในชุมชน ทําให้ประชาชนในชุมชนหันมาบริโภคปลาร้าสุก แม้จะไม่อร่อย แต่ได้สุขภาพที่ดี ปัจจุบันมีผู้ป่วยโรคพยาธิใบไม้ในตับ 7 ราย จากประชาชน 100 คน นับได้ว่าการดําเนินงานของคณะกรรมการพัฒนาคุณภาพชีวิตระดับอําเภอขุนหาญประสบความสําเร็จ เกิดผลสัมฤทธิ์ และเกิดการมีส่วนร่วมในการบูรณาการการดําเนินงานอย่างแท้จริง
อย่างไรก็ตาม การดําเนินงานของคณะกรรมการพัฒนาคุณภาพชิวิตระดับอําเภอ ที่อําเภอขุนหาญ จังหวัด ศรีสะเกษ ให้ความสําคัญกับการมีส่วนร่วมของประชาชนในการแสดงความคิดเห็นและข้อเสนอแนะในการพัฒนาโครงการต่างๆ ซึ่งไม่ใช้การสั่งการจากผู้บริหารลงมาอย่างเช่นที่ผ่านมา แต่เป็นการสะท้อนปัญหาที่เกิดขึ้นจริงจากประชาชนในพื้นที่ ยังผลให้เกิดการบูรณาการร่วมกันของทุกภาคส่วน เพื่อให้เกิดประสิทธิผลในการพัฒนาคุณภาพชีวิตและสุขภาพของประชาชนอย่างยั่งยืน โดยในปีนี้กําหนดให้มีการจัดตั้งคณะกรรมการพัฒนาคุณภาพชิวิตระดับอําเภอ ให้ครบทุกอําเภอ และในเขตกรุงเทพมหานครอีก 50 เขต เพื่อร่วมกันแก้ไขปัญหาของชุมชนในแต่ละพื้นที่ให้มีคุณภาพชีวิตที่ดีต่อไป
*************************************** 12 พฤศจิกายน 2560
รัฐบาลไทย-ข่าวทำเนียบรัฐบาล-สาธิต พลิกวิกฤติเป็นโอกาส ดีเดย์ “วิ่งไล่ยุง” 10 มกราคม นี้
วันอาทิตย์ที่ 22 ธันวาคม 2562
สาธิต พลิกวิกฤติเป็นโอกาส ดีเดย์ “วิ่งไล่ยุง” 10 มกราคม นี้
รัฐมนตรีช่วยว่าการกระทรวงสาธารณสุขพลิกวิกฤติเป็นโอกาสหลังป่วยโรคไข้ปวดข้อยุงลาย ชิคุนกุนยา
จัดกิจกรรม “วิ่งไล่ยุง” กําจัดแหล่งเพาะพันธุ์ลูกน้ํายุงลาย ร่วมส่งเสริมการออกกําลังกาย เพื่อคนไทยแข็งแรง
10 มกราคม 2563
สาธิต พลิกวิกฤติเป็นโอกาส ดีเดย์ “วิ่งไล่ยุง” 10 มกราคม นี้
รัฐมนตรีช่วยว่าการกระทรวงสาธารณสุขพลิกวิกฤติเป็นโอกาสหลังป่วยโรคไข้ปวดข้อยุงลาย ชิคุนกุนยา จัดกิจกรรม “วิ่งไล่ยุง” กําจัดแหล่งเพาะพันธุ์ลูกน้ํายุงลาย ร่วมส่งเสริมการออกกําลังกาย เพื่อคนไทยแข็งแรง10 มกราคม 2563
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า จากประสบการณ์ตรง
เมื่อ 2 สัปดาห์ที่ผ่านมา ผมได้ป่วยด้วยโรคไข้ปวดข้อยุงลาย ชิคุนกุนยา ที่มียุงลายเป็นพาหะ จึงเข้าใจความทรมานการเจ็บปวดของคนที่ป่วยด้วยโรคนี้ จึงอยากใช้เหตุการณ์นี้พลิกวิกฤติเป็นโอกาสในการรณรงค์ ให้คนไทยร่วมกันกําจัดแหล่งเพาะพันธุ์ยุง เพื่อป้องกันให้ครอบครัวหรือคนรอบตัวของเราไม่ต้องป่วยด้วย 3 โรคจากยุงลาย อาทิ ไข้เลือดออก ไข้ปวดข้อยุงลาย ติดเชื้อไวรัสซิกา ด้วยการจัดกิจกรรมครั้งใหญ่ “วิ่งไล่ยุง” ให้คนไทยทั้งประเทศหันมาสนใจกับการกําจัดแหล่งเพาะพันธุ์ลูกน้ํายุงลาย โดยใช้กิจกรรมวิ่งเป็นการสื่อสาร Kick Off เพื่อปลุกกระแสการรณรงค์ ซึ่งจะจัดขึ้นในวันที่ 10 มกราคม 2563 เวลา 15.00 น. เส้นทางกระทรวงสาธารณสุข
ดร.สาธิตกล่าวต่อว่า ถึงแม้ว่าผมจะแข็งแรง แต่ถูกยุงลายซึ่งหากินในช่วงเวลากลางวันกัดก็ป่วยได้ จึงขอเชิญชวนทุกคนช่วยกันสอดส่องดูแล ทําลายแหล่งเพาะพันธุ์ลูกน้ํายุงลาย เช่น จานรองกระถางต้นไม้ ยางรถยนต์เก่า แม้กระทั่งเศษพลาสติกเล็กๆ ที่มีน้ําขังยังมีโอกาสเป็นแหล่งเพาะพันธุ์ได้ ที่สําคัญในช่วงฤดูแล้งนับเป็นโอกาสทองในการกําจัดแหล่งเพาะพันธุ์ลูกน้ํายุงลายที่เกาะติดอยู่ตามภาชนะถูกทิ้ง เนื่องจากไข่ยุงลายสามารถอยู่ในสภาวะไร้น้ําได้นานหลายเดือน เมื่อฝนตกไข่ยุงก็จะฟักตัวและกลายเป็นพาหะนําโรคได้
“ผมเป็นคนที่ชอบออกกําลังกาย จึงถือวิกฤติในครั้งนี้เชิญชวนทุกคนมาออกกําลังกาย วิ่งไล่ยุง ด้วยกัน
กับผม ในวันที่ 10 มกราคม 2563 พร้อมกันทั่วประเทศ” ดร.สาธิตกล่าว
********************************** 22 ธันวาคม 2562
รัฐบาลไทย-ข่าวทำเนียบรัฐบาล-รายงานความคืบหน้าการแก้ไขปัญหาหนี้นอกระบบประจำเดือนมีนาคม 2563
วันพุธที่ 29 เมษายน 2563
รายงานความคืบหน้าการแก้ไขปัญหาหนี้นอกระบบประจําเดือนมีนาคม 2563
สถานการณ์การประกอบธุรกิจสินเชื่อพิโกไฟแนนซ์ในเดือนมีนาคม 2563 ยังคงมีผู้สนใจยื่นคําขออนุญาตประกอบธุรกิจสินเชื่อประเภทพิโกไฟแนนซ์และประเภทพิโกพลัส คือ มีจํานวนผู้ยื่นคําขออนุญาตสะสมสุทธิ 1,189 ราย เพิ่มขึ้น 21 รายจากเดือนกุมภาพันธ์ 2563
นายพรชัย ฐีระะเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยว่า ในเดือนมีนาคม 2563 สถานการณ์การแพร่ระบาดของโรคติดเชื้อไวรัสโควิด 2019 (โรคโควิด 19) ได้แพร่กระจายและแพร่ระบาดไปทั่วทุกพื้นที่ของประเทศไทย ส่งผลทําให้ในหลายจังหวัดมีการประกาศปิดพื้นที่และปิดสถานบริการหลายแห่ง รวมทั้งมีการเว้นระยะห่างทางสังคม (Social Distancing) เพื่อป้องกันการแพร่กระจายและการแพร่ระบาดของโรคโควิด 19 นอกจากนี้ ในเดือนมีนาคม 2563 สํานักงานเศรษฐกิจการคลังได้มีหนังสือถึงผู้ประกอบธุรกิจสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) ที่ได้รับอนุญาตจากรัฐมนตรีว่าการกระทรวงการคลัง และได้เปิดดําเนินการให้บริการสินเชื่อพิโกไฟแนนซ์ เพื่อขอความร่วมมือเข้าร่วมมาตรการช่วยเหลือลูกหนี้ที่ได้รับผลกระทบจากโรคโควิด 19 ด้วยความสมัครใจ และเป็นที่น่ายินดีเป็นอย่างยิ่งที่มีผู้ประกอบธุรกิจสินเชื่อพิโกไฟแนนซ์จํานวนมากกว่า 250 ราย แจ้งตอบรับเข้าร่วมมาตรการช่วยเหลือลูกหนี้ที่ได้รับผลกระทบจากโรคโควิด 19 ทั้งในเรื่องของการพักชําระต้น การลดอัตราดอกเบี้ย และการขยายระยะเวลาการชําระหนี้
อย่างไรก็ดี ท่ามกลางกระแสการแพร่ระบาดของโรคโควิด 19 สถานการณ์การประกอบธุรกิจสินเชื่อพิโกไฟแนนซ์ในเดือนมีนาคม 2563 ยังคงมีผู้สนใจยื่นคําขออนุญาตประกอบธุรกิจสินเชื่อประเภทพิโกไฟแนนซ์และประเภทพิโกพลัส คือ มีจํานวนผู้ยื่นคําขออนุญาตสะสมสุทธิ 1,189 ราย เพิ่มขึ้น 21 รายจากเดือนกุมภาพันธ์ 2563 ในจํานวนนี้เป็นผู้ยื่นคําขออนุญาตประกอบธุรกิจสินเชื่อประเภทพิโกไฟแนนซ์ (มีทุนจดทะเบียนชําระแล้วไม่ต่ํากว่า 5 ล้านบาท ให้สินเชื่อแก่ประชาชนได้ไม่เกิน 50,000 บาทต่อราย และเรียกเก็บดอกเบ
รัฐบาลไทย-ข่าวทำเนียบรัฐบาล-นรม. เยี่ยมชมศูนย์พิพิธภัณฑ์เครื่องปั้นดินเผาและชุมชนบ้านแก่ง จังหวัดนครสวรรค์
วันศุกร์ที่ 15 มิถุนายน 2561
นรม. เยี่ยมชมศูนย์พิพิธภัณฑ์เครื่องปั้นดินเผาและชุมชนบ้านแก่ง จังหวัดนครสวรรค์
พร้อมแนะนําให้สร้างเครื่องปั้นดินเผา โดยมีจุดขายและการเล่าเรื่อง ซึ่งมีรูปลักษณ์และสร้างแบรนด์ให้มีคุณค่าเพื่อตอบสนองความต้องการของตลาดสอดคล้องยุค Thailand 4.0
วันนี้ (12 มิถุนายน 2561) เวลา 15.00 น. ณ ตําบลบ้างแก่ง อําเภอเมือง จังหวัดนครสวรรค์ พลเอก ประยุทธ์ จันทร์โอชา นายกรัฐมนตรี เยี่ยมชมศูนย์พิพิธภัณฑ์เครื่องปั้นดินเผาและชุมชนบ้านแก่ง
ทั้งนี้ ศูนย์พิพิธภัณฑ์เครื่องปั้นดินเผาตําบลบ้านแก่งเป็นแหล่งค้าส่งเครื่องปั้นดินเผาที่มีคุณภาพ เป็นที่ยอมรับจากประชาชนทั้งในประเทศและต่างประเทศ มีการปรับปรุงรูปแบบผลิตภัณฑ์ในการใช้ประโยชน์ที่หลากหลาย พัฒนาลวดลายให้มีความทันสมัยตามความนิยมของผู้บริโภค ภายในศูนย์มีการจัดจําลองวิธีการผลิตเครื่องปั้นดินเผา ผลิตภัณฑ์จากเครื่องปั้นดินเผาในรูปแบบต่างๆ แสดงถึงภูมิปัญญาของชาวบ้าน “บ้านมอญ” และได้รับการคัดเลือกให้เป็นหมู่บ้านท่องเที่ยวเชิงสร้างสรรค์ (Creative Industry Village : CIV) จากกระทรวงอุตสาหกรรม และยังเป็นหมู่บ้าน (GI) คือสิ่งบ่งชี้ทางภูมิศาสตร์โดยอ้อม (Indirect Geographical Indication) กล่าวคือ เป็นสัญลักษณ์ หรือสิ่งอื่นใดที่ไม่ใช่ชื่อทางภูมิศาสตร์ ซึ่งใช้เพื่อบ่งบอกแหล่งภูมิศาสตร์อันเป็นแหล่งกําเนิดหรือแหล่งผลิตของสินค้าจากกระทรวงพาณิชย์
โอกาสนี้ นายกรัฐมนตรีได้กล่าวระหว่างเยี่ยมชมว่า สิ่งที่สําคัญในการสร้างผลิตภัณฑ์เพื่อจําหน่ายต้องคํานึงถึงความต้องการของตลาด มีรูปลักษณ์ที่ทันสมัย มีเอกลักษณ์เป็นของตัวเอง สร้างจุดขายขึ้นมา หรือเรียกว่าการมีสตอรี่ (Story) นั่นคือประวัติศาสตร์ความเป็นมา มีเรื่องราวทางวัฒนธรรม นําไปสู่การสร้างแบรด์ที่มีมูลค่าทางการตลาดที่มากขึ้น รวมทั้ง ต้องคํานึงถึงต้นทุนการผลิต ผลิตสินค้าที่ขายดี ขายดีต่างจากขายได้ ขายดีคือขายได้ทุกวันคนซื้อต่อเนื่องแต่ขายได้คือขายได้เป็นบางวัน มีการปรับปลี่ยนรูปแบบการขายสอดคล้องกับยุคไทยแลนด์ 4.0 นําเทคโนโลยีสร้างการขายทางช่องทางออนไลน์ ก็จะทําให้ขายได้เพิ่มมากขึ้น
ขณะเดียวกัน นายกรัฐมนตรีกล่าวเน้นให้ผู้นําท้องถิ่นเห็นควรให้การสนับสนุนความต้องการของชุมชนผ่านโครงการไทยนิยมยั่งยืนเพื่อช่วยเหลือชุมชนท้องถิ่นให้เกิดความเท่าเทียมทั้งด้านเศรษฐกิจและสังคม คนในชุมชนต้องรวมกลุ่มกันเพื่อสร้างการต่อรองทางการตลาด เช่นตลาดประชารัฐ นําไปสู่การกระจายรายได้อย่างเท่าเทียมกัน และมีช่องทางจําหน่ายที่หลากหลาย ก็จะทําให้ชุมชนมีรายได้หมุนเวียนมากขึ้น ก่อให้ชุมชนเกิดความเข้มแข็งและพึ่งพาตัวเองได้อย่างยั่งยืน พร้อมกันนี้นายกรัฐมนตรีได้สลักชื่อบนโอ่งดินเผา เพื่อเป็นที่ระลึกให้กับชุมชนชาวบ้านแก่ง โดยสลักชื่อ “พล.อ.ประยุทธ์ จันทร์โอชา นรม 12 มิ.ย.61” ซึ่งสร้างความประทับใจแก่ชาวชุมชนบ้านแก่งเป็นอย่างมาก
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก. แรงงาน แถลงจัดงาน “วันแรงงานแห่งชาติ 1 พ.ค.61” ณ ลานคนเมือง กทม.
วันพุธที่ 25 เมษายน 2561
ก. แรงงาน แถลงจัดงาน “วันแรงงานแห่งชาติ 1 พ.ค.61” ณ ลานคนเมือง กทม.
รมว.แรงงาน แถลงข่าวการจัดงานวันแรงงานแห่งชาติ 1 พฤษภาคม 2561 เผยเริ่มเคลื่อนริ้วขบวนจากสนามม้านางเลิ้ง พร้อมพิธีเปิดและรับข้อเรียกร้องจากแรงงาน โดยนายกรัฐมนตรี ณ ลานคนเมือง ศาลาว่าการกรุงเทพมหานคร
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน แถลงข่าวการจัดงานวันแรงงานแห่งชาติ ประจําปี 2561 ว่า การจัดงานในปีนี้มีคณะกรรมการจัดงานจาก 15 สภาองค์การลูกจ้างและสหพันธ์แรงงานรัฐวิสาหกิจแห่งประเทศไทยและกลุ่มแรงงานนอกระบบ โดยมี นายพนัส ไทยล้วน ประธานสภาองค์การลูกจ้างแรงงานแห่งประเทศไทย ทําหน้าที่ประธานจัดงานวันแรงงานแห่งชาติ ในวันอังคารที่ 1 พฤษภาคม 2561 โดยในช่วงเช้า เวลา 07.15 น. มีพิธีทางศาสนา เจริญพระพุทธมนต์ ณ ปะรําพิธี บริเวณราชตฤณมัยสมาคมแห่งประเทศไทย ในพระราชูปถัมถ์ (สนามม้านางเลิ้ง) และในเวลา 09.45 น. เคลื่อนริ้วขบวนเทิดพระเกียรติสมเด็จพระเจ้าอยู่หัวมหาวชิราลงกรณบดินทรเทพยวรางกูร ริ้วขบวนของกระทรวงแรงงาน และริ้วขบวนของผู้ใช้แรงงาน จํานวน 17 องค์กร จากบริเวณสนามม้านางเลิ้งไปยังบริเวณลานคนเมือง ศาลาว่าการกรุงเทพมหานครและในเวลา 14.30 น. พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงานวันแรงงานแห่งชาติ 2561 รับข้อเรียกร้อง และกล่าวสุนทรพจน์ต่อผู้ใช้แรงงาน นอกจากนี้ กระทรวงแรงงานได้จัดให้มีกิจกรรมสนับสนุนการจัดงานของทุกหน่วยงานในสังกัด อาทิ การให้ความรู้ด้านกฎหมายแรงงาน บูธนิทรรศการ เล่นเกมตอบปัญหาชิงรางวัล พร้อมรับชมคอนเสิร์ตจากศิลปินแกรมมี่ โกลด์
รมว.แรงงาน กล่าวต่อไปว่า สําหรับข้อเรียกร้องวันแรงงานชาติในปีที่ผ่านมา กระทรวงแรงงานได้ให้ความสําคัญกับการดําเนินการตามข้อเรียกร้องและข้อเสนอแนะจากพี่น้องผู้ใช้แรงงานทุกข้อซึ่งบางข้อได้ดําเนินการแล้วและบางข้อ อยู่ระหว่างดําเนินการ และในปี 2561 ผู้ใช้แรงงานมีข้อเรียกร้องที่จะยื่นต่อนายกรัฐมนตรี 10 ข้อ อาทิ ขอให้แก้ไขพ.ร.บ.คุ้มครองแรงงาน พ.ศ. 2541 โดยกําหนดให้ลูกจ้างเกษียณอายุที่ 60 ปี ปรับฐานการรับเงินบํานาญให้มีอัตราเริ่มต้นที่ 5,000 บาทต่อเดือน ให้ผู้ประกันตนที่พ้นสภาพการเป็นมาตรา 33 และรับบํานาญให้มีสิทธิสมัครมาตรา 39 ได้โดยไม่ตัดสิทธิการรับเงินบํานาญ ขอให้รัฐบาลกําหนดให้กองทุนสํารองเลี้ยงชีพเป็นภาคบังคับและลูกจ้างต้องได้รับเงินเมื่อสิ้นสุด การเป็นลูกจ้าง และขอให้รัฐบาลออกกฎหมายคุ้มครองส่งเสริมพัฒนาคุณภาพแรงงานนอกระบบและให้จัดตั้งองค์กรได้ เป็นต้น
“กระทรวงแรงงานมีความห่วงใยและตระหนักถึงความสําคัญของพี่น้องผู้ใช้แรงงาน จึงมุ่งมั่นในการกําหนดนโยบายต่าง ๆ เพื่อยกระดับคุณภาพชีวิตของผู้ใช้แรงงานและครอบครัวให้มีความมั่นคงและสามารถดํารงชีพได้อย่างมีศักดิ์ศรีตามนโยบายของรัฐบาล” พล.ต.อ. อดุลย์ กล่าว
รัฐบาลไทย-ข่าวทำเนียบรัฐบาล-​อนุทิน เยี่ยมผู้ป่วยเดินทางมาจากเมืองอู่ฮั่น ที่สถาบันบำราศฯ เตรียมกลับประเทศ [กระทรวงสาธารณสุข]
วันเสาร์ที่ 14 มีนาคม 2563
​อนุทิน เยี่ยมผู้ป่วยเดินทางมาจากเมืองอู่ฮั่น ที่สถาบันบําราศฯ เตรียมกลับประเทศ [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กําลังใจผู้ป่วยที่เดินทางมาจากเมืองอู่ฮั่น มีไข้ และส่งตัวเข้ารับการรักษาการติดเชื้อไวรัสโคโรนาไวรัสสายพันธุ์ใหม่ที่สถาบันบําราศนราดูร หากผลการตรวจเชื้อทางห้องปฏิบัติการเป็นผลลบสามารถกลับประเทศ
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กําลังใจผู้ป่วยที่เดินทางมาจากเมืองอู่ฮั่นมีไข้ และส่งตัวเข้ารับการรักษาการติดเชื้อไวรัสโคโรนาไวรัสสายพันธุ์ใหม่ที่สถาบันบําราศนราดูร หากผลการตรวจเชื้อทางห้องปฏิบัติการเป็นผลลบสามารถกลับประเทศได้
วันนี้ (14 มกราคม 2563) ที่สถาบันบําราศนราดูร กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมนายแพทย์สุขุม กาญจนพิมาย ปลัดกระทรวงสาธารณสุข และนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค เยี่ยมให้กําลังใจผู้ป่วยที่เดินทางมาจากเมืองอู่ฮั่นและพบมีไข้ ถูกส่งตัวเข้ารับการรักษาการติดเชื้อไวรัสโคโรนาไวรัสสายพันธุ์ใหม่ที่ห้องแยกโรคความดันลบ สถาบันบําราศนราดูร พร้อมมอบกระเช้าให้กับญาติผู้ป่วย
นายอนุทินให้สัมภาษณ์ว่า วันนี้ ผู้ป่วยอาการดีขึ้นเป็นปกติ ไม่มีไข้ นอนหลับได้ รอผลการตรวจทางห้องปฏิบัติการตามขั้นตอนทางการแพทย์ เนื่องจากต้องรอผลการยืนยันจากกรมวิทยาศาสตร์การแพทย์และจากคณะแพทย์ศาสตร์จุฬาลงกรณ์มหาวิทยาลัย ซึ่งเป็นการทํางานร่วมกัน เมื่อผลเป็นลบและเชื้อไวรัสหมดจากทางเดินหายใจแล้ว ก็ถือว่าผู้ป่วยหาย สามารถเดินทางกลับประเทศได้ อีก 3 รายที่เหลือเป็นเชื้อไข้หวัดธรรมดา ไม่มีเชื้อที่เราเฝ้าระวังอยู่ เนื่องจากมาจากเมืองอู่ฮั่นและมีไข้ จึงจําเป็นต้องแยกมาดูอาการ เมื่อหายแล้วมีความประสงค์จะอยู่เที่ยวต่อก็สามารถเที่ยวต่อได้
“อยากเรียนประชาชนว่าอย่าตื่นตระหนกเกินเหตุ หลีกเลี่ยงการเดินทางไปพื้นที่มีคนเยอะแยะ เห็นคนไอจาม มีน้ํามูก หลีกเลี่ยงได้ก็ดี ดูแลสุขภาพตนเองให้แข็งแรง โรคนี้ยังไม่มียารักษา ไม่มีวัคซีนป้องกัน เป็นการรักษาตามอาการให้ร่างกายเกิดภูมิต้านทานก็จะหายถ้ามาหาหมอทันเวลา ซึ่งไทยมีระบบการเฝ้าระวังโรค พบเร็วรักษาเร็ว ขอให้มั่นใจว่าเราประสานการทํางานร่วมกันภายใต้กฎอนามัยระหว่างประเทศ ทุกอย่างปฏิบัติตามขั้นตอนที่องค์การอนามัยโลกกําหนด ขอให้สบายใจได้”
รัฐบาลไทย-ข่าวทำเนียบรัฐบาล-หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ ลงพื้นที่ย้ำครู กศน. เร่งร่วมมือแก้ปัญหาสุขภาพประชาชน จชต.
วันพุธที่ 25 กรกฎาคม 2561
หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ ลงพื้นที่ย้ําครู กศน. เร่งร่วมมือแก้ปัญหาสุขภาพประชาชน จชต.
วันนี้ (25 ก.ค. 61) ที่โรงแรมหรรษา เจ.บี หาดใหญ่ จ.สงขลา พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เป็นประธานในโครงการพัฒนาครู กศน.
วันนี้ (25 ก.ค. 61) ที่โรงแรมหรรษา เจ.บี หาดใหญ่ จ.สงขลา พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เป็นประธานในโครงการพัฒนาครู กศน. เพื่อส่งเสริมสุขภาวะชุมชนจังหวัดชายแดนภาคใต้ ณ โรงแรมเจบี หาดใหญ่ อําเภอหาดใหญ่ จังหวัดสงขลา
พลเอกสุรเชษฐ์ฯ กล่าวว่า" ปัญหาด้านสุขภาพอนามัย ถือเป็นปัญหาหลักประการหนึ่ง ของประชาชนในพื้นที่จังหวัดชายแดนภาคใต้ ซึ่งมีสาเหตุส่วนหนึ่งมาจากการเข้าถึงความรู้เกี่ยวกับโรคต่าง ๆ ได้ยาก เนื่องจากข้อจํากัดในเรื่องของภาษา รวมถึงความยากลําบากในการเข้าถึงพื้นที่ จึงต้องอาศัยความร่วมมือของทุกภาคส่วนในการบูรณาการนําความรู้ด้านการสาธารณสุขไปสู่ประชาชนให้ได้มากที่สุด"
รัฐบาลไทย-ข่าวทำเนียบรัฐบาล-นายกรัฐมนตรียืนยันมีการเลือกท้องถิ่นแน่นอน เชื่อทุกคนมีความพร้อมในการเลือกตั้ง
วันอังคารที่ 10 เมษายน 2561
นายกรัฐมนตรียืนยันมีการเลือกท้องถิ่นแน่นอน เชื่อทุกคนมีความพร้อมในการเลือกตั้ง
นายกรัฐมนตรียืนยันมีการเลือกท้องถิ่นแน่นอน เชื่อทุกคนมีความพร้อมในการเลือกตั้ง
วันนี้ (10 เมษายน 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกรณีการเลือกตั้งท้องถิ่นว่า จะต้องมีเลือกตั้งท้องถิ่น และอาจจะมีก่อนสักครั้ง หรือสองครั้ง ขึ้นอยู่กับสถานการณ์ โดยเชื่อว่าทุกคนมีความพร้อมอยู่แล้ว ไม่ว่าจะเลือกวันไหนก็พร้อมหมด
นายกรัฐมนตรีกล่าวต่อไปว่า สําหรับที่มีการออกมาเรียกร้องอยู่ทุกวันนี้ เมื่อถึงเวลา กําหนดวันเลือกตั้ง จะมาคัดค้านว่าไม่พร้อม เวลาไม่พอ ไม่ได้ และขอความร่วมมือสื่ออย่านําเสนอประเด็นของบุคคลเหล่านี้มากนัก
------------------------------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 24 พฤษภาคม 2563
วันอาทิตย์ที่ 24 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 24 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้ไม่มีรายงานผู้ติดเชื้อรายใหม่ มีผู้ป่วยกลับบ้าน 5 ราย รวมกลับบ้านได้สะสม 2,921 หรือคิดเป็นร้อยละ 96.08 ของผู้ป่วยทั้งหมด ทําให้ขณะนี้มีผู้ป่วยที่ยังรักษาอยู่ในโรงพยาบาล 63 ราย หรือคิดเป็นร้อยละ
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่24 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้ไม่มีรายงานผู้ติดเชื้อรายใหม่ มีผู้ป่วยกลับบ้าน 5 ราย รวมกลับบ้านได้สะสม 2,921 หรือคิดเป็นร้อยละ 96.08 ของผู้ป่วยทั้งหมด ทําให้ขณะนี้มีผู้ป่วยที่ยังรักษาอยู่ในโรงพยาบาล 63 ราย หรือคิดเป็นร้อยละ 2.07 ของผู้ป่วยทั้งหมด ไม่มีผู้เสียชีวิตเพิ่ม ผู้เสียชีวิตสะสม 56 ราย รวมผู้ป่วยสะสม 3,040 ราย
จากสถานการณ์ผู้ติดเชื้อของประเทศไทยในช่วง 2 สัปดาห์ที่ผ่านมา มีผู้ติดเชื้อรายใหม่เพิ่มขึ้นไม่ถึง 10 รายต่อวัน แต่ยังคงมีการพบการติดเชื้อจากการสัมผัสใกล้ชิดและผู้ที่มีประวัติเดินทางไปในสถานที่ชุมชน แสดงให้เห็นว่า ความประมาทไม่ป้องกันตนเอง การสัมผัสใกล้ชิด การอยู่ในสถานที่แออัด ยังมีความเสี่ยงที่อาจติดเชื้อโควิด19 ได้ ขอเน้นย้ําว่ามาตรการรักษาระยะห่าง 1-2 เมตร การสวมใส่หน้ากากอนามัย/หน้ากากผ้า การล้างมือบ่อยๆ นั้นมีความสําคัญเป็นเกราะป้องกันตนเองจากเชื้อโรค ขอให้ประชาชนร่วมมือ ร่วมใจรักษาการ์ด “การ์ดอย่าตก” และปฏิบัติต่อเนื่องให้เป็นนิสัยเพื่อความปลอดภัยของทุกคน
เมื่อวานนี้ (23 พฤษภาคม 2563) ด่านควบคุมโรคระหว่างประเทศท่าอากาศยานสุวรรณภูมิ ได้ทําการคัดกรองผู้เดินทางเข้าประเทศจํานวน 77 ราย พบผู้สงสัยเข้าเกณฑ์เฝ้าระวัง 2 ราย และผู้ติดตาม 1 ราย ขณะนี้ได้นําเข้าสู่ระบบการเฝ้าระวังแล้ว
สําหรับสถานที่กักตัวของรัฐ (State Quarantine) ในเขตสุขภาพที่ 6 จํานวนทั้งสิ้น 11 แห่ง มีผู้เข้ารับการกักตัวสะสม 5,198 ราย กลับบ้านแล้ว 2,781 ราย มีผู้เข้าเกณฑ์เฝ้าระวังสอบสวนโรค 38 ราย พบผู้ป่วยยืนยันสะสม 21 ราย ขณะนี้มีผู้ที่อยู่ระหว่างเข้ารับการกักตัว จํานวน 2,777 ราย โดยในวันนี้ (24 พฤษภาคม 2563) ทีมบุคลากรทางการแพทย์โรงพยาบาลระยองได้ทําการ Swab เก็บสิ่งส่งตรวจคนไทยที่เดินทางกลับจากประเทศญี่ปุ่น ครั้งที่ 1 จํานวน 58 ราย และทีมบุคลากรทางการแพทย์โรงพยาบาลพระปกเกล้า จันทบุรี ได้ดําเนินการ Swab เก็บสิ่งส่งตรวจผู้เดินทางจากกลับประเทศรัสเซียจํานวน 97 ราย และประเทศฟิลิปปินส์จํานวน 163 ราย เป็นครั้งที่ 2 รวมถึงช่างแอร์อีก 2 ราย ทุกรายให้ความร่วมมือเป็นอย่างดี
**************************************** 24 พฤษภาคม 2563